Cât de mult valorează industria de gaming? Cosmin Petrescu: "Jucam și 12 ore pe zi într-o perioadă".
Valoarea industriei de gaming a depășit pentru prima dată 300 de miliarde de dolar. La nivel global există 2.7 milioane de persoane care se joacă pe console sau telefoane. În România, studio-urile de gaming au depășit 200 de milioane de dolari venituri.
1 din 3 oameni din lume se joacă pe console sau smartphone-uri. Industria de gaming a ajuns să valoreze mai mult decât cea muzicală și cinematografică luate împreună!Conform raportului publicat de Accenture, industria de gaming a ajuns să valoreze 300 de miliarde de dolari. Iar creșterea va continua: predicția în acest moment este că vor exista 400 de milioane de gameri noi până la finalul lui 2023. Țările cu cei mai mulți gameri sunt China, Statele Unite și Japonia. În ceea ce privește România, studio-urile de la noi au depășit pentru prima dată pragul de 200 de milioane de dolari venituri. Principalul motiv este creșterea numărului de smartphone-uri la nivel global. Însă și gamingul profesionist pune umărul serios. Cosmin Petrescu reprezintă Leicester în turneul ePremier League de FIFA. A reușit încă din primul an să aibă succes. Dar pentru asta a făcut sacrificii. Cosmin Petrescu, gamer profesionist: "Toți se miră: cum, ăsta e primul tău an serios? Și le spun: da, dar chiar am jucat foarte mult. Jucam și 12 ore pe zi într-o perioadă. Cel mai important este să fii calm, să nu te enervezi. În momentul în care te enervezi, nu-ți mai iese nimic oricât de bun ai fi".